2017 yilning 26 oktabr kuni, Toshkent shahar IIBB xodimlari tomonidan Shayxontohur tumani hududida xizmat olib borayotgan vaqtlarida, soat 00:30 larda, Shoxodontepa ko‘chasi yonida joylashgan “Anhor” suv bo‘yida, 1988 yilda tug‘ilgan fuqaro M.X. o‘zining ehtiyotsizligi oqibatida oyog‘i sirg‘anib suvga tushib ketganligi aniqlangan. Bu haqda poytaxt IIBB xabar berdi. Shundan so‘ng, Toshkent shahar IIBB PPX brigadasi xodimi va Shayxontohur tumani IIB profilaktika inspektorining tezkor harakatlari natijasida M.X.ning hayoti saqlab qolingan hamda unga tez tibbiy yordam ko‘rsatilishi ta’minlangan.